Kraš

**Kraš, prehrambena industrija d.d.** je najveća hrvatska tvrtka koja se bavi proizvodnjom konditorskih proizvoda te ujedno jedna od najvećih u jugoistočnoj Europi čija godišnja proizvodnja prelazi 33.000 tona.

## Osnovni podaci
Kraš d.d. je industrijski gigant koji je na hrvatskom tržištu upisan kao dioničko društvo i kao takav ima upisan i temeljni kapital u iznosu od 549.448.400,00 kuna koji je podijeljen na 1.373.621 dionicu nominalne vrijednosti 400,00 kuna. Sjedište kompanije je u Zagrebu u ulici Ravnice 48. U sklopu kompanije nalazi se još nekoliko specijaliziranih tvrtki proizvođača koje proizvode pod logom industrije Kraš a to su:
* Mira a.d. Prijedor, BiH 
* Kraš - trgovina d.o.o. Zagreb 
* Krašcommerce d.o.o. Ljubljana, Slovenija 
* Kraš trgovina d.o.o. Široki Brijeg, BiH 
* Kraškomerc dooel Skopje, Makedonija 
* Kraš Slovakia s r.o. Bratislava, Slovačka 
* Kraš CZ spol. s r.o. Prag, Češka 
* Kraš Commerce d.o.o. Beograd, Srbija 
* Kraš centar d.o.o. Osijek

## Uprava
Članovi uprave: 
* predsjednik uprave – Nadan Vidošević
* član uprave − Darko Radišić
* član uprave − Tomislav Jović
* predsjednik nadzornog odbora − Darko Pendžer

## Historija
Kraš d.d. ima gotovo stoljetnu tradiciju u proizvodnji konditorskih proizvoda na području jugoistočne Europe jer je njegovo postojanje vezano uz tvornicu Union iz 1911. koja je bila prvi proizvođač čokolade u ovom dijelu Europe te samim time i eskluzivni carski i kraljevski dobavljač slastica za Bečki dvor,  te uz tvrtku pod imenom Bizjak iz 1923. godine koja se bavila proizvodnjom dvopeka, keksa i vafla jer su se te dvije tvrtke 1950. uz još nekoliko manjih  sa istog područja udružile nako što je Union nacionaliziran 1945. te dobile ime po narodnom heroju i antifašističkom borcu NOB-a , vođi sindikalnog pokreta istaknutom članu najviših rukovodnih tijela KPH i KPJ Josipu Krašu koji je poginuo u uličnoj borbi s ustašama 18. listopada 1941. godine u Karlovcu.

Od ujedinjenja kompanija svoj razvoj  bazira na proizvodnju tri grupe konditorskih proizvoda: kakao proizvoda, keksa i vafla i bombonskih proizvoda.
Godine koje dolaze obilježene su ulaganjima u modernizaciju proizvodnje. Kraševi stručnjaci na temeljima originalnih konditorskih receptura primjenjuju nova znanja u izradi slastica, zahvaljujući kojima se sustavno povećava ponuda asortimana i dalje zadržava vodeća pozicija na prostoru regije.

Društveno poduzeće se 1992. godine transformira u Kraš dioničko društvo. Od tada  Kraš se razvija kao suvremeno organizirana i tržišno orijentirana kompanija čiji su proizvodi prisutni i priznati na svjetskim tržištima. Pri tome poštujući i njegujući svoju bogatu prošlost temeljenu na vrhunskoj kvaliteti proizvoda koju prepoznaju generacije Kraševih potrošača na domaćim i svjetskim tržištima. Kraš je prvi proizvođač konditorskih proizvoda u Hrvatskoj kojem je izdan certifikat ISO 9001 te dobitnik mnogih domaćih i međunarodnih nagrada i priznanja za svoje prizvode.

## Proizvodi

Kraš d.d. je tijekom godina svoju proizvodnju proširio na cijeli spektar konditorskih proizvoda kao što su:
### Čokolade i deserti
#### Čokolade
Čokolada
* **Dorina**, obitelj Kraševih čokolada pod zajedničkim nazivom DORINA prisutna je na tržištu u velikom broju različitih okusa.
* **Čoksa**
* **Dorina Fifty**, tamna čokolada s 50% udjelom kakaa na tržištu se pojavljuje u tri okusa: Bitter, Orange i Mint.
* **Kraš 1911**
* **Životinjsko carstvo** jedan je od najstarijih proizvoda dječjeg asortimana čija proizvodnja započinje pedesetih godina 20. st., a djeci omogućuje stjecanje prvih saznanja o svijetu životinja ispunjavajući istoimeni album sličicama zapakiranim u čokoladice.
* **Kolumbo**
* **Bananko** je pjenasti prutić okusa banane preliven čokoladom.

#### Bombonijere
Bombonijera
* '''Bajadera''', jedna od najpoznatijih Kraševih slastica, prvi je proizvod koji je dobio oznaku Izvorno hrvatsko kao proizvod iznimne prepoznatljivosti i trajne kvalitete proizvodnje.
* Griotte
* Fontana
* Quartet
* Pozdrav iz Hrvatske

### Keksi, vafli i čajna peciva
Keksi, Vafli
* Domaćica
* Petit Beurre
* Napolitanke
* Tortica
* Jaffa

### Bomboni
Bomboni
* KiKi
* Bronhi
* 505 s crtom

## Povezano
* Bajadera (desert)
* Izvorno hrvatsko

## Reference

## Vanjske veze

* Službena stranica